Ketrīna Boudena

Ketrīna Boudena (; dzimusi ) ir amerikāņu aktrise. Viņa vislabāk pazīstama ar Serijas lomu NBC situāciju komēdijā 30 Rock (2006—2013) un Flo Fultonas-Loganas tēlu CBS ziepju operā "Hameleonu rotaļas" (2019—2022). Piedalījusies filmās "Visbaisākā Deila un Takera filma" (2010), "Seksa brauciens" (2008), Piranha 3DD (2012), "Amerikāņu pīrāgs: Salidojums" (2012) un "Šausmenīte 5" (2013).

 Biogrāfija 
Ketrīna Boudena dzimusi 1988. gada 19. septembrī Vikofā, Ņūdžersijas štatā, ASV. Mācījusies Svētā Tomasa Mora skolā Midlendparkā un vēlāk absolvējusi katoļu akadēmiju Ņūdžersijā. Boudena 14 gadu vecumā kļuvusi par modeli. 2005. gadā viņa filmējusies Fall Out Boy videoklipā Dance Dance un vairākās reklāmās. Boudena 2006. gadā atveidoja Britniju Dženingsu ABC ziepju operā One Life to Live. Kopš tā laika viņa ir piedalījusies tādos seriālos kā Law & Order: Special Victims Unit un Ugly Betty.

2008. gadā filmējusies grupas We Are Scientists mūzikas videoklipā After Hours, tajā pašā gadā debitējot kino, filmu studijas Summit Entertainment komēdijā "Seksa brauciens". 2009. gadā Ketrīna Boudena saņēma Ekrāna aktieru ģildes balvu kategorijā "Izcils aktieru ansambļa sniegums komēdijseriālā" par lomu seriālā 30 Rock. Viņa atkārtoti nominēta balvai arī 2008., 2010., 2011., 2012. un 2014. gadā, taču to nesaņēma. Boudena 2010. gadā piedalījās kritiķu atzītajā šausmu komēdijas filmā "Visbaisākā Deila un Takera filma", Elisones lomā.

ASV vīriešu žurnāls Esquire Ketrīnu Boudenu 2011. gadā atzinis par pasaulē seksīgāko sievieti. 2012. gadā ieņēmusi 18. vietu žurnāla Maxim Hot 100 sarakstā, bet 2013. gadā — 25. vietu.

Filmējusies filmu sērijas "Amerikāņu pīrāgs" 2012. gada oriģinālfilmā "Amerikāņu pīrāgs: Salidojums". Vēlāk atveidojusi lomas šausmu filmās Piranha 3DD (2012) un Nurse 3D (2013). 2013. gadā filmējusies grupas Panic! at the Disco mūzikas videoklipā Miss Jackson.

2018. gadā spēlējusi galveno lomu Hallmark Channel filmā Love on the Slopes. No 2019. gada līdz 2022. gadam atveidojusi Flo Fultonas-Loganas tēlu CBS ziepju operā "Hameleonu rotaļas". Filmējusies Austrālijas šausmu filmā Great White, kas izlaista 2021. gadā.

 Privātā dzīve 
2013. gada maijā Boudena apprecējās ar grupas Armor for Sleep mūziķi Benu Jorgensenu. Laulība tika šķirta 2020. gada decembrī. Viņa saderinājās ar savu dzīvesbiedru mūziķi Ādamu Teiloru Pozitano, Itālijā, 2023. gada septembrī. Viņi apprecējās Havajās 2024. gada 8. novembrī. 2025. gada maijā pāris kopīgi paziņoja par Boudenas grūtniecību.

 Filmogrāfija 

 Kino 
 Gads Nosaukums Loma 2008 "Seksa brauciens" Mis Teistija 2009 Ratko: The Dictator's Son Hollija The Shortcut Kristija 2010 "Visbaisākā Deila un Takera filma" Elisone 2012 "Amerikāņu pīrāgs: Salidojums" Mia Piranha 3DD Šelbija Hold Your Breath Džerija 2013 "Filma 43" Meitene aklajā randiņā "Šausmenīte 5" Natālija Nurse 3D Denija A True Story  Diana 2014 Hard Sell Bo2016 Monolith Sandra The Last Film Festival Jaunā Stārleta 2018 Fishbowl California Tesa 2019 The Divorce Party Džena 2020 The Orchard Džuljeta Delanija2021 Great White Kesa Born a Champion Leila Senior Moment Kristena 2023Old Dads Džoanna TBA Killing Diaz Diana

 Televīzija 
 Gads Nosaukums Loma Piezīmes 2006 Law & Order: Special Victims Unit Denna Simpsone Sērija Gone One Life to Live Britnija Dženingsa 2 sērijas 2006—2013 30 Rock Serija Galvenā loma 2007 Reckless Behavior: Caught on Tape Bronsona meitene TV filma Psych Studente Sērija Scary Sherry: Bianca's Toast 2010 Ugly Betty Hetere Sērija Smokin' Hot Nick Swardson's Pretend Time Hilarija Sērija I Just Got Voodoo'd 2011 CollegeHumor Originals Džūlija Sērija I'm Such a Nerd 2012 "Jauniņā" Holija Sērija Secrets 2015 I Killed My BFF Šeina TV filma 2015 Public Morals Fortūna Galvenā loma 2017 Framed By My Fiance Dženija TV filma 2017 Once Upon a Date Tifānija Holanda TV filma 2018 Dirty John Sindija Sērija Shrapnel 2018 Love on the Slopes Aleksa TV filma 2019 I Am the Night Blondīne Sērija Pilot 2019—2022 "Hameleonu rotaļas" Florensa "Flo" Fultona-Logana Galvenā loma 2021 The Young and the Restless Florensa "Flo" Fultona-Logana Viesa loma 2022 The Most Colorful Time Of The Year Mišela TV filma

 Atsauces 

 Ārējās saites 

 Oficiālais Instagram profils


Kategorija:1988. gadā dzimušie
Kategorija:Ņūdžersijā dzimušie
Kategorija:ASV televīzijas aktrises
Kategorija:Amerikāņu kinoaktrises